# Carles Ruiz Novella

Carles Ruiz Novella (Barcelona, 1962) és un polític català, militant del Partit dels Socialistes de Catalunya (PSC). Entre 2005 i 2024 fou alcalde de Viladecans. Des del 2019, també presideix l'Àrea de Recursos Humans, Hisenda i Serveis Interns de la Diputació de Barcelona i és secretari del Pacte Industrial de la Regió Metropolitana de Barcelona. A més, és membre de la Comissió Executiva del PSC i forma part de la Direcció Federal del PSOE des de l'any 2017, com a secretari d'Indústria, Turisme i Comerç.
Des de l'any 2020 també presideix la xarxa de governs locals +Biodiversidad, secció de la Federación Española de Municipis i Províncies, i copresideix la Red Innpulso, xarxa de ciutats espanyoles que aposten per la ciència i la innovació. La tardor de 2024 fou nomenat president de Ferrocarrils de la Generalitat de Catalunya.

## Biografia

El 1980 es va afiliar al Partit dels Socialistes de Catalunya (PSC). La seva carrera política comença a les eleccions municipals de 1987, quan va entrar a l'Ajuntament de Viladecans com a regidor, amb Jaume Montfort (PSC) com a batlle de Viladecans. Durant vuit anys, va ser regidor i tinent d'alcalde a l'Àrea de Serveis Personals. Al 1995 passa a ser tinent d'alcalde d'Ordenació del Territori i Promoció de la ciutat fins a la seva elecció com a alcalde al novembre del 2005, després de la renúncia de Montfort.
L'any 2007 es va presentar com a alcaldable a les eleccions municipals, recuperant la majoria absoluta a l'Ajuntament per al seu partit. Va repetir a les eleccions de 2011, 2015, 2019 i 2023. Tots els seus governs han estat en coalició amb altres forces polítiques.
Al llarg del seu mandat, Viladecans impulsat diverses zones d'impuls empresarial, una xarxa neutra municipal de fibra òptica i d'una companyia energètica local co-governada amb la ciutadania,entre d'altres projectes.
Des del 2019, també presideix l'Àrea de Recursos Humans, Hisenda i Serveis Interns de la Diputació de Barcelona i és secretari del Pacte Industrial de la Regió Metropolitana de Barcelona. A més, és membre de la Comissió Executiva del PSC i forma part de la Direcció Federal del PSOE des de l'any 2017, com a secretari d'Indústria, Turisme i Comerç.
Des de l'any 2020 també presideix la xarxa de governs locals +Biodiversidad, secció de la Federación Española de Municipis i Províncies, i copresideix la Red Innpulso, xarxa de ciutats espanyoles que aposten per la ciència i la innovació. La tardor de 2024 fou nomenat president de Ferrocarrils de la Generalitat de Catalunya, i deixà l'alcaldia de Viladecans, nomenant Olga Morales Segura alcaldessa.

## Referències

* 1 2 «Carles Ruiz deixa l'alcaldia de Viladecans després de 19 anys per assumir la presidència de Ferrocarrils», 07-10-2024. [Consulta: 10 octubre 2024].
* 1 2 «Carlos Ruiz Novella - La Diputació - Diputació de Barcelona». [Consulta: 25 gener 2021].
* 1 2 «Sánchez premia el apoyo de PSC con tres cargos en la Ejecutiva» (en castellà), 17-06-2017. [Consulta: 25 gener 2021].
* 1 2 Crespo, Imanol «Carles Ruiz, el capitán del Baix en el PSOE». El Llobregat, 05-07-2017 [Consulta: 1r abril 2019].
* 1 2 Llobregat, El. «Carles Ruiz, escogido como nuevo presidente de la Red de gobiernos locales +Biodiversidad» (en castellà). [Consulta: 25 gener 2021].
* 1 2 Redacción. «Carlos Ruiz, presidente de la Red de Gobiernos locales + Biodiversidad» (en castellà), 05-07-2020. [Consulta: 14 maig 2024].
* 1 2 Llobregat, El. «Viladecans y Ermua presiden juntas la Red española de Ciudades de la Ciencia y la Innovación» (en castellà). [Consulta: 25 gener 2021].
* 1 2 «El batlle de Viladecans, Carles Ruiz, serà el nou president d'FGC». [Consulta: 7 octubre 2024].
* ↑ «Perfil institucional _ Ajuntament de Viladecans».
* ↑ «El socialista Carles Ruíz, elegido nuevo alcalde de Viladecans» (en castellà), 06-11-2005. [Consulta: 25 gener 2021].
* ↑ Rourera, Mireia. «"Ara ens toca pensar en la ciutat del futur" - 20 juny 2019». [Consulta: 25 gener 2021].
* ↑ Visa, Lluís; Badia, Enric «Convergència da la alcaldía de Vielha al único concejal del PP» (en castellà). El País [Madrid], 14-06-2007. ISSN: 1134-6582.
* ↑ VILADECANS, ACN /. «El sector económico de Ca n'Alemany de Viladecans ya tiene ocupado el 73% del suelo» (en castellà), 08-06-2017. [Consulta: 25 gener 2021].
* ↑ COLSVILADECANS, CARLES. «Viladecans dota a sus coles de fibra de 1 Gb» (en castellà), 18-11-2013. [Consulta: 25 gener 2021].
* ↑ «Les eines educatives de futur a les aules de Viladecans» (en castellà), 26-10-2017. [Consulta: 25 gener 2021].
* ↑ «Viladecans es prepara per a estendre la fibra òptica a tot el municipi». Arxivat de l'original el 2021-01-30. [Consulta: 25 gener 2021].
* ↑ Arenas, Joan Salicrú,Manuel. «Carles Ruiz: "Viladecans i la resta de municipis metropolitans necessitem que Barcelona torni a empènyer"», 07-02-2019. [Consulta: 25 gener 2021].